ཕྲོས་དབང་ཕྱུག་འདོད་རྒྱལ་དང་༔ ཚོགས་ཀྱི་བདག་པོ་སྤྱན་དྲངས་བསྟིམ༔ དེ་ནས་སྤྱན་འདྲེན་པ་ནི༔ ཧཱུྃ་ཧྲཱིཿ ཀུན་ཁྱབ་
ཐུགས་རྗེའི་གཏེར་ཆེན་པོ༔ འཇིག་རྟེན་དབང་ཕྱུག་གཤེགས་སུ་གསོལ༔ སྐྱེ་མཆེད་རིགས་བཞིའི་ལྷ་གནས་སུ༔ ཏིང་འཛིན་དབང་ཕྱུག་གཤེགས་སུ་གསོལ༔ གཟུགས་ཁམས་གནས་
རིགས་བཅུ་བདུན་ནས༔ དགའ་བདེའི་དབང་ཕྱུག་གཤེགས་སུ་གསོལ༔ འདོད་པ་ཁམས་ཀྱི་གནས་དྲུག་ཏུ༔ འདོད་ཡོན་འཕྲུལ་དབང་གཤེགས་སུ་གསོལ༔ སུམ་ཅུ་རྩ་གསུམ་ལྷ་
68

གནས་སུ༔ སྐུ་གསང་ཚོགས་ཀྱི་བདག་པོ་དང་༔ འཕྲུལ་དགའ་ལྷ་ཡི་གནས་མཆོག་ཏུ༔ གསུང་གསང་འདོད་པའི་རྒྱལ་པོ་ཆེ༔ གཞན་འཕྲུལ་དབང་བྱེད་
ལྷ་གནས་སུ༔ ཐུགས་གསང་དབང་ཕྱུག་ཆེེན་པོ་ཉིད༔ འཁོར་དང་བཅས་པ་གཤེགས་སུ་གསོལ༔ དད་དང་དམ་ཚིག་གཉན་གྱིས་འབོད༔ མ་ཐོགས་མྱུར་དུ་གཤེགས་སུ་གསོལ༔
སྒྲུབ་པའི་རྣལ་འབྱོར་བདག་ཉིད་ལ༔ དགྱེས་པའི་ཞལ་དང་འགྲུབ་རྟགས་སྟོན༔ ཨོཾ་མ་ཧཱ་དཱི་ཝ་ལོ་ཀི་ཤྭ་ར་ ཤྭ་ར་སརྦ་ས་པ་རི་ཝཱ་ར་བཛྲ་ས་མ་ཡ་ཛ་ཛཿ དེ་ནས་སྙན་གསན་དབབ་པ་ནི༔ ཧཱུྃ་ཧྲཱིཿ
དབང་ཕྱུག་ཆེན་པོ་དགོངས་སུ་གསོལ༔ འདོད་པའི་རྒྱལ་པོ་དགོངས་སུ་གསོལ༔ ཚོགས་ཀྱི་བདག་པོ་དགོངས་སུ་གསོལ༔ ཡ་ཀི་ཀུན་བཟང་མན་ཆད་ནས༔ མ་ཀི་དམྱལ་ཁམས་ཡྀན་
ཆད་ཀུན༔ ཐམས་ཅད་ཆོས་དབྱིངས་ངང་དུ་གཅིག༔ ཐམས་ཅད་ཀུན་ཏུ་བཟང་མོའི་ཀློང་༔ ཐམས་ཅད་སྤྲོས་པའི་མཐའ་དང་བྲལ༔ ཐམས་ཅད་གནས་ལུགས་ཀ་དག་དབྱིངས༔
མ་རིག་དབང་གིས་སོ་སོར་གྱེས༔ མ་རིག་དབང་གིས་ཐ་དད་ཤར༔ མ་རིག་ཉིད་ལས་གཞན་མ་ཡིན༔ མ་རིག་འཕྲུལ་བྱེད་རིགས་ཆེན་ཁྱོད༔ ཁམས་གསུམ་འདི་ན་ཁྱོད་ཉིད་གཅིག༔
69
60
18

གཏེར་ བདུད་འཇོམས་གླིང་པའི་གསུང་། གསར།
ཁམས་གསུམ་དབང་ཕྱུག་མཆོག་ཁྱོད་དེ༔ ཁམས་གསུམ་བདེ་བྱེད་དམ་པའི་ཆོས༔ ཁམས་གསུམ་ལས་འདས་རྒྱལ་བའི་བསྟན༔ ཕྱི་རོལ་ལྟ་ལོག་རྒོལ་བས་བསྣུབས༔ སྐྱེ་འགྲོ་བདེ་
སྐྱིད་ལོངས་སྤྱོད་དཔལ༔ དུས་འཁྲུགས་མཚོན་གྱི་བསྐལ་པས་བསྣུབས༔ འདོད་ཡོན་ལོངས་སྤྱོད་དཔལ་ཁ་ལ༔ འགོང་འདྲེ་བསེ་རག་མི་སྲུན་རྒོལ༔ ཆོས་བཞིན་སྤྱོད་པའི་རྣལ་འབྱོར་
ལ༔ ཆོས་མིན་ལོག་ལྟ་བདུད་ཀྱིས་རྒོལ༔ དེ་འདྲའི་མི་བཟད་ཉེས་ཚོགས་ལ༔ དངངས་ཤིང་བྲེད་པའི་གདུང་སེམས་ཀྱིས༔ སྐྱོབ་བྱེད་དབང་པོ་ཁྱོད་ཉིད་བསྒྲུབས༔ སྐྱོབ་བྱེད་དབང་པོ་
ཁྱོད་ཉིད་བསྟེན༔ ང་ཡི་བསྟན་པ་ཁྱོད་ལ་གཏད༔ བསྟན་ལ་རྒོལ་བའི་ལྟ་ལོག་སྒྲོལ༔ ང་ཡི་ཡུལ་ཁམས་ཁྱོད་ལ་གཏད༔ དམག་འཁྲུགས་མཚོན་གྱི་ཡོ་ལང་བཟློག༔ ང་ཡི་གནས་
འཁོར་ཁྱོད་ལ་གཏད༔ ནག་ཕྱོགས་གདུག་པའི་གཞི་བདག་ཐུལ༔ ང་ཡི་ཡུལ་མི་ཁྱོད༴ མི་བདེའི་སྡུག་བསྔལ་ཀུན་ལས་སྐྱོབས༔ ང་ཡི་ལོངས་སྤྱོད་ཁྱོད༴ དགའ་ལྡན་འཕྲུལ་དགའི་
དཔལ་ལྟར་བསྐྱེད༔ ང་ཡི་རྒྱལ་ཁབ་ཁྱོད༴ རྣམ་ཐོས་བུ་བཞིན་ཕྱུག་པར་མཛོད༔ ཉེ་འཁོར་རྩ་ལག་ཁྱོད༴ བརྒྱ་བྱིན་ལྟ་བུར་བཙན་པར་མཛོད༔ ང་ཡི་བུ་ཚ་ཁྱོད༴ ཁྱོད་བཞིན་དབང་
70

71
གི་ཕྱུག་པར་མཛོད༔ ང་ཡི་འབངས་འཁོར་ཁྱོད༴ བཙན་ཕྱུག་འཕན་དར་ཕུན་ཚོགས་མཛོད༔ ང་ཡི་གྲྭ་སློབ་ཁྱོད༴ ཚེ་སྒྲུབ་མཐའ་རུ་ཕྱིན་པར་མཛོད༔ ༦
ང་ཡི་ཆུང་མ་ཁྱོད༴ ཞི་ཚུལ་ལང་ཚོའི་དཔལ་རྒྱས་མཛོད༔ ང་ཡི་བློ་སྙིང་ཁྱོད༴ ཚེ་འདིར་སངས་རྒྱས་ས་རུ་སྐྱོལ༔ མདོར་ན་བདག་གནས་ས་ཕྱོགས་འདིར༔ མི་ལ་ནད་ཡམས་
འཁྲུགས་རྩོད་དང་༔ ཕྱུགས་ལ་གོད་ཁ་ཕུང་བརླག་དང་༔ ཞིང་ལ་བཙའ་སད་སེར་གསུམ་སོགས༔ མི་མཐུན་ཕྱོགས་ངན་མ་བཏང་ཞིག༔ མི་འདོད་ཉེར་འཚེ་ཐམས་ཅད་ཟློག༔
སྡང་བའི་དགྲ་དང་གནོད་པའི་བགེགས༔ ལྷ་ཡང་རུང་སྟེ་བདུད་ཀྱང་རུང་༔ མ་ལུས་ཐལ་བའི་རྡུལ་དུ་རློག༔ བཀའ་བསྒོ་ཡིན་ནོ་བཀའ་མ་བཅག༔ དམ་ཚིག་ཡིན་ནོ་དམ་མ་ཉམས༔
བསྒྲུབ་ཅིང་བརྟེན་ནོ་ད་ཚུར་བྱོན༔ ཧྲཱི་ཤྲཱི་བཛྲ་ས་མ་ཡ༔ དེ་ནས་བཞུགས་སུ་གསོལ་བ་ནི༔ ཧཱུྃ་ཧྲཱིཿ ཏིང་འཛིན་འཕྲུལ་གྱི་གནས་མཆོག་འདིར༔ གསལ་སྣང་བདེ་ཆེན་འགྱུར་མེད་ཀློང་༔
འཕེགས་པ་མཐོ་བའི་གདན་ཁྲི་ལ༔ དབང་ཕྱུག་ཆེན་པོ་བཞུགས་སུ་གསོལ༔ འདོད་པའི་རྒྱལ་པོ་བཞུགས༴ ཚོགས་ཀྱི་བདག་པོ་བཞུགས༴ འཁོར་དང་བཅས་པ་བཞུགས༴ འདོད་ 6

གཏེར་ བདུད་འཇོམས་གླིང་པའི་གསུང་། གསར།
ཡོན་ལོངས་སྤྱོད་དཔལ་བསྐྱེད་ལ༔ གཞན་སྣང་དབང་དུ་སྡུད་པར་མཛོད༔ ས་མ་ཡ་ཕེ༔ ས་མ་ཡ་སྟཱཾ༔ ས་མ་ཡ་ཏིཥྛ་ལྷན༔ དེ་ནས་ཕྱག་འཚལ་བ་ནི༔ ཧཱུྃ་ཧྲཱིཿ དྲང་སྲོང་ལྷ་ཡི་བླ་མ་ཆེ༔
དབང་ཕྱུག་འདོད་རྒྱལ་ཚོགས་ཀྱི་བདག༔ འཁོར་དང་བཅས་པ་ཐམས་ཅད་ལ༔ བསྟན་པ་བསྲུང་ཕྱིར་ཕྱག་འཚལ་ལོ༔ ན་མོ་མ་ཧཱ་དཱི་ཝ་ཡེ༔ དེ་ནས་མཆོད་པ་འབུལ་བ་ནི༔ ཧཱུྃ་ཧྲཱིཿ
མཆོད་ཡོན་ཞབས་བསིལ་མེ་ཏོག་དང་༔ བདུག་སྤོས་སྣང་གསལ་དྲི་ཆབ་དང་༔ ཞལ་ཟས་རོལ་མོ་ལ་སོགས་པའི༔ ཉེར་སྤྱོད་བདུན་གྱི་མཆོད་པ་འབུལ༔ དགྱེས་པར་དགོངས་ལ་
བཞེས་པར་མཛོད༔ བདག་གི་འདོད་དོན་བསྒྲུབ་ཏུ་གསོལ༔ ཨོཾ་བཛྲ་ཨརྦྷ་སོགས༔ ཤཔྟ་པཱུ་ཛ་ཧོཿ གཟུགས་མཛེས་སྒྲ་སྙན་དྲི་ཞིམ་དང་༔ རོ་མངར་རེག་བྱ་འཇམ་ལ་སོགས༔
འདོད་ཡོན་ལྔ་ཡི་མཆོད་པ་འབུལ༔ དགྱེས་པརེེ་དགོངས་ལ་བཞེས་པར་མཛོད༔ བདག་གི་འདོད་དོན་ཡོངས་གྲུབ་ཅིང་༔ གཞན་སྣང་དབང་དུ་འདུ་བར་མཛོདཿ ཨོཾ་ཨཱཿཧཱུྃ་རཱུ་པ་ཤབྡ་
སོགས་ སྤཪྐྱེ་པྲ་ཏཱིཙྪ་པཱུ་ཛ་ཧོཿ ཧཱུྃ་ཧྲཱིཿ བདུད་རྩི་སྨན་དང་བ་ལིཾ་ཏ༔ འབྱུང་བའི་དྭངས་བཅུད་རཀྟར་བཅས༔ དད་དང་མོས་པའི་ཤུགས་ཀྱིས་འབུལ༔ དགྱེས་པར་དགོངས་ལ་བཞེས་
72

4
4
པར་མཛོད༔ བདག་གི་འདོད་དོན་ཡོངས་འགྲུབ་ཅིང་༔ གཞན་སྣང་དབང་དུ་འདུ་བར་མཛོད༔ མ་ཧཱ་ཨ་མྲྀ་ཏ་བ་ལིཾ་ཏ་རཀྟ་པཱུ་ཛ་ཧོཿ འདོད་ཡོན་དུ་མའི
མཆོད་འབུལ་ཞིང་༔ བཀུར་སྟི་བྱེད་ཅིང་བདེ་སྟོབ་པའི༔ སྤྲུལ་པའི་ལྷ་མོ་མཆོག་ཏུ་འབུལ༔ རིན་ཆེན་རིགས་དང་གོས་དར་རིགས༔ གཅན་གཟན་རིགས་དང་རི་དྭགས་རིགས༔
དཀོར་རྫས་མཐུན་རྫས་སྨན་སྤོད་རིགས༔ མདོར་ན་མཐུན་རྫས་ལོངས་སྤྱོད་ཚོགས༔ མ་ཚང་མེད་པར་སྤྲུལ་ཏེ་འབུལ༔ དགྱེས་པར་དགོངས་ཤིང་བཞེས་སུ་གསོལ༔ བདག་གི་བསམ་
དོན་ཡོངས་གྲུབ་ཅིང་༔ གཞན་སྣང་དབང་དུ་འདུ་བར་མཛོད༔ སརྦ་ག་ཎ་པཱུ་ཛ་ཧོཿ དེ་ནས་ཕྲིན་ལས་བཅོལ་བ་ནི༔ ཧཱུྃ༔ ལྷ་ཆེན་དབང་ཕྱུག་ཆེན་པོ་ཁྱོད༔ མ་གཡེལ་མ་འགྱངས་དམ་ལ་
འདུས༔ ཕྲིན་ལས་གཉན་པོ་བཅོལ་བ་ནི༔ དཀོན་མཆོག་གསུམ་གྱི་བསྟན་པ་སྐྱོངས༔ ཕྱི་དགྲ་ཀླ་ཀློ་ལྟ་ལོག་དང་༔ མུ་སྟེགས་ལ་སོགས་རིགས་ངན་ཐུལ༔ ནང་དགྲ་ཕྲག་དོག་ཕན་
ཚུན་རྩོད༔ བན་དགྲ་ནང་འཁྲུགས་གཡུལ་འགྱེད་ཐུལ༔ གསང་དགྲ་སྒྲུབ་ལ་བར་གཅོད་རིགས༔ དམ་སྲི་སྒབ་འདྲེ་ལོག་འདྲེན་ཐུལ༔ མཐའ་དབུས་དམག་ཚོགས་འཐབ་རྩོད་ཀྱི༔
73

གཏེར་ བདུད་འཇོམས་གླིང་པའི་གསུང་། གསར།
འཇིགས་དང་སྡུག་བསྔལ་ཐམས་ཅད་ཟློག༔ ཁྱད་པར་བདག་གི་གནས་ཡུལ་འདིར༔ ལོ་ལེགས་འབྲུ་རྒྱས་ཕྱུགས་རྣམས་སྤེལ༔ ཚེ་རིང་ནད་མེད་ཕན་ཚུན་མཐུན༔ བཙན་ཕྱུག་འཕན་
དར་རྒྱས་པར་མཛོད༔ དགྲ་ཇག་ཆོམ་རྐུན་གཅན་གཟན་དང་༔ འབྱུང་ལྔའི་གཡོ་འཁྲུགས་འཇིགས་ཚོགས་དང་༔ མི་མཐུན་ཕྱོགས་ཀུན་མེད་པར་མཛོད༔ བདག་དང་བདག་གི་ཉེ་འཁོར་
བཅས༔ བཀྲ་ཤིས་བདེ་ལེགས་ཕུན་ཚོགས་ཤིང་༔ ཁྱོད་ཀྱིས་སྲུང་ཞིང་སྐྱོབ་མཛོད་ལ༔ དགྲ་གེགས་གནོད་བྱེད་རྡུལ་དུ་རློག༔ འཇིག་རྟེན་དབང་ཕྱུག་སྟོབས་པོ་ཆེ༔ ཁྱོད་ཞལ་མྱུར་
དུ་བདག་ལ་སྟོན༔ ཡང་ན་སྐྱེས་པ་བུད་མེད་ཀྱི༔ གཟུགས་སུ་བརྫུས་ཏེ་རྨི་ལམ་ན༔ ལུང་བསྟན་ལེགས་ཉེས་སྨྲ་བར་མཛོད༔ དམ་ལས་མ་འདའ་ས་མ་ཡ༔ དེ་ནས་བསྟོད་པ་བྱ་བ་ནི༔
ཧཱུྃ་ཧྲཱིཿ ཐུགས་རྗེའི་གཏེར་ཆེན་འགྲོ་བ་ཡོངས་ཀྱི་མགོན༔ གང་ལ་གང་འདུལ་ཐབས་ཀྱིས་འགྲོ་དོན་མཛད༔ ཞུམ་པ་མེད་པའི་དཔའ་སྟོབས་ནུས་པ་ལྡན༔ མགོན་པོ་ཐུགས་རྗེ་ཆེ་ལ་ཕྱག་
འཚལ་བསྟོད༔ སྟོང་ཉིད་ནམ་མཁའ་ལྟ་བུའི་ཀློང་ཡངས་པར༔ ཏིང་འཛིན་ཞགས་པས་དགའ་བདེར་འཆིང་མཛད་པ༔ ལྷ་ཆེན་སྙོམས་འཇུག་དབང་པོ་ཁྱོད་དྲན་གྱི༔ གཟུགས་མེད་
74

4
ཁམས་ཀྱི་དབང་ཕྱུག་ཁྱོད་ལ་བསྟོད༔ གསལ་སྣང་མི་ཟད་འཕྲུལ་གྱི་ལོངས་སྤྱོད་ལ༔ དགྱེས་ཆགས་དགའ་བདེའི་རོ་ཡིས་མྱོས་བྱེད་པའི༔ གསལ་བྱེད་
དབང་པོ་མ་འགགས་འོད་ལུས་ཅན༔ གཟུགས་ཁམས་དབང་ཕྱུག་ཁྱོད་ཉིད་དྲན་ཅིང་བསྟོད༔ འདོད་པའི་ཁམས་ན་ལེགས་ཉེས་སྟངས་འཛིན་ཅིང་༔ བདེ་དང་སྡུག་བསྔལ་གར་གྱི་རྣམ་
འགྱུར་ངོམས༔ ལྷ་དབང་ལྷ་ཡི་བླ་མ་ལྷ་ཡི་ལྷ༔ དབང་ཕྱུག་མ་ཧཱ་དཱི་ཝ་ཁྱོད་ལ་བསྟོད༔ ཁམས་གསུམ་དབང་གི་བདག་པོ་དབང་ཕྱུག་ཆེ༔ འདོད་ཁམས་དབང་དུ་བསྒྱུར་བ་འདོད་པའི་
རྒྱལ༔ སྲིད་གསུམ་དབང་མཛད་བདག་པོ་ཚོགས་ཀྱི་བདག༔ ལྷ་ཡི་བླ་མ་ཁྱོད་ལ་བདག་བསྟོད་དོ༔ ཐབས་མཆོག་བདེ་ཆེན་གར་གྱི་དབང་ཕྱུག་གི༔ ཤེས་རབ་སྟོང་ཉིད་ཨུ་མ་དཱི་ཝིའི་
མཁར༔ སྦྱོར་དང་དགའ་བདེ་གཡོ་བའི་རླབས་ཤུགས་ཀྱིས༔ སྲིད་དང་ཞི་བའི་བདེ་ཆེན་མཁར་སྡུད་དེ༔ ཟག་མེད་བདེ་བའི་རོ་ལ་རོལ་བ་པོ༔ འགྲན་བྲལ་དབང་ཕྱུག་ཆེན་པོ་ཁྱོད་ལ་
བསྟོད༔ ལྷར་བཅས་སྐྱེ་རྒུ་ཡོངས་ཀྱི་ངོ་བོ་སྟེ༔ འཇིག་རྟེན་སྣང་སེམས་མཆོད་དང་སྡུད་དེ་བསྒྱུར༔ སྲུང་མ་དམ་ཅན་ཐམས་ཅད་རྩལ་དུ་ཤར༔ དགའ་ཞིང་མཉེས་ན་དག་པའི་ས་ལམ་*
75

གཏེར་ བདུད་འཇོམས་གླིང་པའི་གསུང་། གསར།
སྟོན༔ ཁྲོས་ཤིང་འཁུ་ན་འཁོར་བའི་གཡོ་འཁྲུགས་འཕྲུལ༔ ཞི་བྱེད་དཀར་པོ་དུང་གི་ཕྲེང་བ་ཅན༔ སྡུག་བསྔལ་ཉེར་འཚེའི་གདུང་བ་སེལ་བར་བྱེད༔ རྒྱས་མཛད་གསེར་མདོག་གཏེར་
གྱི་བུམ་བཟང་ཅན༔ འདོད་ཡོན་དཔག་བསམ་ཐམས་ཅད་སྤེལ་ཞིང་བསྐྱེད༔ དབང་སྡུད་དམར་པོ་ལྕགས་ཀྱུ་ཞགས་པ་ཅན༔ ཁམས་གསུམ་མ་ལུས་དབང་དུ་སྡུད་པར་བྱེད༔ ཁྲོ་གཏུམ་
སྔོ་སྐྱ་སྤུ་གྲི་ཞགས་པ་ཅན༔ དྲག་ཤུལ་སྟོབས་ཀྱིས་དགྲ་བགེགས་ལོག་འདྲེན་སྒྲོལ༔ འཇིག་རྟེན་དྲག་ཤུལ་སྟོབས་ལྡན་ཀུན་གྱི་རྗེ༔ དབང་ཕྱུག་མ་ཧཱ་དཱི་ཝ་ཁྱོད་ལ་བསྟོད༔ དེ་ལྟར་ཁྱོད་
ཉིད་ཡིད་ལ་དྲན་བྱས་ནས༔ བསྟོད་ཅིང་བསྔགས་པ་བརྗོད་པའི་ཡོན་ཏན་གྱིས༔ སྐད་ཅིག་འབྲལ་བ་མེད་པར་སྲུང་སྐྱོབ་ལ༔ བཀྲ་ཤིས་དགེ་ལེགས་ཡོན་ཏན་ཐམས་ཅད་ཀུན༔ ཡར་ངོའི་
ཟླ་ལྟར་འཕེལ་ཞིང་རྒྱས་པར་མཛོད༔ ཁམས་གསུམ་དབང་སྡུད་སྲིད་གསུམ་ཟིལ་གནོན་གྱི༔ དངོས་གྲུབ་སྩོལ་ལ་ཕྲིན་ལས་རྣམ་བཞི་སྒྲུབས༔ མཐའ་ཡི་དམག་དང་ཕྱི་རོལ་ཀླ་ཀློའི་སྡེ༔
མིང་གི་ལྷག་མ་ཙམ་ཡང་མ་ལུས་པར༔ མེ་སྟག་ཆུ་ཡིས་བསད་པ་བཞིན་དུ་རློག༔ ལྟ་ལོག་མུ་སྟེགས་བསྟན་དགྲའི་སྡེ་དང་དཔུང་༔ འབྲུ་དྲུག་སེར་བས་བཅོམ་བཞིན་བརླག་མཛོད་ཅིག༔
76

LL
4
གསང་བདག་ཕྱག་ན་རྡོ་རྗེའི་ཐ་ཚིག་ཡིན༔ ལྷ་ཡི་བླ་མ་ཁྱོད་ལ་གཏའ་རུ་བཙུག༔ ཧཱུྃ་བཛྲ་སཏྭ་ཧཱུྃ༔ ཧཱུྃ་བཛྲ་ཕཊ༔ དེ་ནས་སྔགས་ཀྱི་དམིགས་གནད་ནི༔ ལྷ་ཆེན་
དབང་ཕྱུག་ཆེན་པོའི་ཐུགས་ཀར་ཟླ་ཕྱེད་ཀྱི་གདན་ལ་ཡིད་བཞིན་གྱི་ནོར་བུ་དབང་གི་རྒྱལ་པོའི་ནང་ཁོངས་སུ་ཧྲཱིཿདམར་པོའི་མཐར་དེའི་གསང་སྔགས་དང་རིག་སྔགས་དང་གཟུངས་སྔགས་
ཐམས་ཅད་སྔགས་འདི་ཁོ་ནར་གྱུར་ནས་བཟླས་པ་ཙམ་གྱིས་དམ་ཚིག་གཉན་པོའི་སྲོག་ཐོབ་ནས་ཅི་བསམ་པའི་དོན་སྒྲུབ་ཅིང་ཅི་བསྒོ་བའི་བཀའ་ཉན་པར་བསྒོམ་ལ་བཟླས་པར་བྱའོ༔
ཨོཾ་མ་ཧཱ་དཱི་ཝ་
ལོ་ཀི་ཤྭ་ར་ངྷི་རཱྀ་ཕྱྀ་ཛཿ ཅེས་པའི་འབོད་སྔགས་ཅི་འགྲུབ་བཟླས༔ རང་ཉིད་ཡི་དམ་ལྷར་གསལ་བའི་ཐུགས་ཀའི་སྔགས་ཕྲེང་འོད་ཟེར་དང་བཅས་པ་ལསའོད་ཟེར་འཕྲོས་པས་ལྷ་ཆེན་དབང་ཕྱུག་ཆེེན་
པོའི་ཐུགས་ཀར་ཕོག་པས་ཐུགས་དམ་གྱི་རྒྱུད་བསྐུལ་ཏེ་ཁམས་གསུམ་སྣོད་བཅུད་བརྟན་གཡོ་ཐམས་ཅད་ལྷ་ཆེན་དབང་ཕྱུག་ཆེན་པོའི་ཐུགས་ཀྱི་ཀློང་ཆེན་པོར་འདུས་ཤིང་དབང་བསྒྱུར་བར་
བསམ་ལ༔ ཨོཾ་མ་ཧཱ་དཱི་ཝ་ལོ་ཀི་ཤྭ་ར་ཧཱུྃ་ཧཱུྃ་སརྦ་སིདྡྷི་ཧཱུྃ༔ ཞེས་བསྙེན་པ་ཅི་མང་བཟླས༔ སྐྱེ་འགྲོ་ཕོ་མོ་དབང་སྡུད་ན༔ ཨོཾ་མ་ཧཱ་དཱི་ཝ་ལོ་ཀི་ཤྭ་ར་ཧྲཱིཿ་ཧྲཱི་ཨ་ནྲྀ་ཨ་ཀརྴ་ཡ་ཛ་ཛཿ དེ་ནས་ནོར་དབང་དུ་སྡུད་པ་
18

གཏེར་ བདུད་འཇོམས་གླིང་པའི་གསུང་། གསར།
ལ༔ རྩ་སྔགས་མཐར༔ སརྦ་རཏྣ་བ་སུ་སིདྡྷི་བསྡུས་བསྡུས་པཱ་ཤཾ་ཀུ་རུ་ཡེ་སྭཱ་ཧཱ༔ ཟས་དབང་དུ་སྡུད་པ་ལ༔ རྩ་སྔགས་མཐར༔ སརྦ་ཁ་དྷེ་སིདྡྷི་བསྡུས་བསྡུས་པཱ་ཤཾ་ཀུ་རུ་ཡེ་སྭཱ་ཧཱ༔ ལྷ་འདྲེ་མི་གསུམ་
དབང་དུ་སྡུད་པ་ལ༔ ཨོཾ་མ་ཧཱ་དཱི་ཝ་ས་མ་ཡ་ཨ་ནྲྀ་ཏྲི་ཨ་ཀརྴ་ཡ་ཛ་ཛཿ སརྦ་པཱ་ཤཾ་ཀུ་རུ་ཡེ་སྭཱ་ཧཱ༔ དེ་ལྟར་བསྙེན་སྒྲུབ་བྱེད་པའི་ཚེ༔ དང་པོ་འབོད་རྟགས་འདི་ལྟ་སྟེ༔ མངོན་སུམ་ལྷ་ཆེན་མཐོང་བ་དང་༔ རྨི་ལམ་དག་
སྣང་འབྱུང་བ་དང་༔ ཡང་ན་སྐྱེས་པ་བུད་མེད་ནི༔ གཟུགས་བཟང་ངམ་ནི་སྟོབས་ལྡན་ཞིག༔ རང་ལ་བརྩེ་ཞིང་གདུང་སེམས་ཀྱིས༔ ཟླ་གྲོགས་བྱེད་དམ་མཐུན་རྫས་སྟེར༔ བཀུར་སྟི་ཞབས་ཏོག་བྱེད་རྨིས་དང་༔ བོས་པའི་མགྲོན་པོ་སླེབས་པ་
སོགས༔ བྱུང་ན་བསྙེན་པ་དག་ལ་འབད༔ དེ་ལྟས་ཉི་ཟླ་ཤར་བ་དང་༔ གྲོགས་